laion/Wikipedia-Exotic huggingface dataset:
প্রথম জাতীয় সংসদ নির্বাচন, ১৯৭৩

প্রথম জাতীয় সংসদ নির্বাচন ১৯৭৩, বাংলাদেশে ৭ই মার্চ ১৯৭৩ সালে অনুষ্ঠিত হয়। নির্বাচনে আওয়ামী লীগ ৩০০টি আসনের মধ্যে ২৯৩টি আসনে জয় লাভ করে সংখ্যাগরিষ্ঠতা অর্জন করে এবং সরকার গঠন করে। এই নির্বাচনে এগারোটি আসনে প্রার্থীরা বিনা প্রতিদ্বন্দ্বিতায় নির্বাচিত হন। এ নির্বাচনে মোট ভোটারের ৫৪.৯% ভোট দান করে। জাসদ এই নির্বাচনে ব্যাপক কারচুপির অভিযোগ তুলে।ন্যাশনাল আওয়ামী পার্টি (মোজাফফর) এবং শ্রমিক কৃষক সমাজবাদী দলও ভোট কারচুপির অভিযোগ তুলে। জাসদের একমাত্র বিজয়ী প্রার্থী আব্দুস সাত্তার ঘোষণা দেন যে তিনি সংসদে মেহেনতি মানুষের কথা বলবেন। অন্যদিকে বিজয়ী দল আওয়ামী লীগের সভাপতি বঙ্গবন্ধু শেখ মুজিবুর রহমান বাংলাদেশের জনগণের প্রতি অভিনন্দন জানান এবং ঐক্যবদ্ধভাবে কাজ করার আহবান জানান। ভারতের প্রধানমন্ত্রী ইন্দিরা গান্ধী ও ব্রিটিশ প্রধানমন্ত্রী মি. এডওয়ার্ড হিথ বঙ্গবন্ধু শেখ মুজিবুর রহমানকে অভিনন্দন জানান। নির্বাচন পরবর্তী এক সংবাদ সম্মেলনে বিরোধী দল নিয়ে প্রশ্ন করা হলে শেখ মুজিবুর রহমান বলেন যে উল্লেখযোগ্য সংখ্যক বিরোধী দলীয় প্রার্থী নির্বাচিত হতে না পারায় বিরোধী দলের স্বাভাবিক অবলুপ্তি হয়েছে বলে তিনি মনে করেন। Nohlen, D, Grotz, F & Hartmann, C (২০০১) Elections in Asia: A data handbook, Volume I (ইংরেজি ভাষায়), p535 ISBN 019924958 মতীন, এ. রশিদ (১৯৮১)। "Parliamentary Elections in Bangladesh."। দ্য ইন্ডিয়ান জার্নাল অফ পলিটিক্যাল সায়েন্স (ইংরেজি ভাষায়)। ৪২: ৫৮–৭৩ – JSTOR-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দ্বিতীয় জাতীয় সংসদ নির্বাচন, ১৯৭৯

দ্বিতীয় জাতীয় সংসদ নির্বাচন ১৯৭৯, বাংলাদেশে ১৮ ফেব্রুয়ারি ১৯৭৯ সালে অনুষ্ঠিত হয়। নির্বাচনে বাংলাদেশ জাতীয়তাবাদী দল জয় লাভ করে; তারা জাতীয় সংসদের ৩০০টি আসনের মধ্যে ২০৭টি আসন লাভ করে। মোট ভোট সংগৃহীত হয়েছিল ৫১.৩%। Nohlen, D, Grotz, F & Hartmann, C (2001) Elections in Asia: A data handbook, Volume I, p535 ISBN 019924958
বাংলাদেশের রাষ্ট্রপতি নির্বাচন, ১৯৭৮

বাংলাদেশে রাষ্ট্রপতি নির্বাচন ১৯৭৮ ৩ জুন ১৯৭৮ সালে অনুষ্ঠিত হয়। এটি ছিল বাংলাদেশের রাষ্ট্রপতির জন্য প্রথম গণনির্বাচন যিনি পূর্বে জাতীয় সংসদ দ্বারা নির্বাচিত হয়েছিলেন। নির্বাচনে জিয়াউর রহমান জয় লাভ করেন, যিনি ৭৬.৬% ভোট লাভ করেন। মোট ভোট সংগৃহীত হয়েছিল ৫৪.৩%। Nohlen, D, Grotz, F & Hartmann, C (2001) Elections in Asia: A data handbook, Volume I, p525 ISBN 019924958 Nohlen, D, Grotz, F & Hartmann, C (2001) Elections in Asia: A data handbook, Volume I, p544 ISBN 019924958 Asian Affairs, Volume 8, p37
বাংলাদেশের রাষ্ট্রপতি নির্বাচন, ১৯৮১

রাষ্ট্রপতি নির্বাচন ১৯৮১, বাংলাদেশে ১৫ই নভেম্বর ১৯৮১ সালে অনুষ্ঠিত হয়। নির্বাচনে আব্দুস সাত্তার জয়লাভ করেন, যিনি ৬৫.৫% ভোট লাভ করেন। নির্বাচনে মোট ৫৪.৩% ভোট পড়েছিল। Nohlen, D, Grotz, F & Hartmann, C (2001) Elections in Asia: A data handbook, Volume I, p525 ISBN 019924958 Nohlen, D, Grotz, F & Hartmann, C (2001) Elections in Asia: A data handbook, Volume I, p545 ISBN 019924958
বাংলাদেশের রাষ্ট্রপতি নির্বাচন, ১৯৮৬

রাষ্ট্রপতি নির্বাচন ১৯৮৬, বাংলাদেশে ১৫ই অক্টোবর ১৯৮৬ সালে অনুষ্ঠিত হয়। নির্বাচনে হুসেইন মুহাম্মদ এরশাদ জয়লাভ করেন, যিনি ৮৪.১% ভোট লাভ করেন। মোট ৫৪.৯% ভোট সংগৃহীত হয়েছিল। Nohlen, D, Grotz, F & Hartmann, C (2001) Elections in Asia: A data handbook, Volume I, p525 ISBN 019924958 Nohlen, D, Grotz, F & Hartmann, C (2001) Elections in Asia: A data handbook, Volume I, p545 ISBN 019924958
ফিজো-ফুকো যন্ত্র

১৮৫০ খ্রিষ্টাব্দে ফরাসী পদার্থবিদ আর্মান্ড হিপ্পোলাইট লুই ফিজো ও জাঁ বার্নার্ড লিওঁ ফুকো আলোর গতিবেগ নির্ণয়ের জন্য ফিজো-ফুকো যন্ত্র উদ্ভাবন করেন। ফিজো-ফুকো যন্ত্রে আলো একটি ঘূর্ণায়মান আয়না দ্বারা প্রতিফলিত হয়ে ৩৫ কিলোমিটার দূরের স্থির আয়নায় পড়ে। আলো যতক্ষণে স্থির আয়না থেকে প্রতিফলিত হয়ে ফিরে আসে , ঐ সময়ে ঘূর্ণায়মান আয়না অল্প কোণে ঘুরে যায়। এর ফলে ঘূর্ণায়মান আয়নায় প্রতিফলিত আলো উৎস থেকে দূরে সরে যায়। দুইটি আয়নার মধ্যে দুরত্ব h হলে, ঘূর্ণায়মান আয়নায় প্রথম ও দ্বিতীয় প্রতিফলনের মধ্যেকার সময় হয় 2h/c যেখানে c = আলোর গতিবেগ। এই সময় ঘূর্ণায়মান আয়না ω {\displaystyle {\omega }} কৌণিক হারে θ কোণে ঘুরে যায়। ফলে, θ ω = 2 h c = t {\displaystyle {\frac {\theta }{\omega }}={\frac {2h}{c}}=t} বা, c = 2 ω h θ {\displaystyle c={\frac {2\omega h}{\theta }}} অর্থাৎ আলোর গতিবেগ θ কোণকে পর্যবেক্ষণ করে জানা যাবে। উৎস থেকে 2θ কোণে অবস্থিত দূরবীক্ষণ যন্ত্রে প্রতিফলিত আলো ধরা পড়বে। জাঁ বার্নার্ড লিওঁ ফুকো আর্মান্ড হিপ্পোলাইট লুই ফিজোর উদ্ভাবিত যন্ত্র থেকে ফিজো-ফুকো যন্ত্রের উদ্ভাবন করেন। ১৮৪৯ খ্রিষ্টাব্দে ফিজো তার উদ্ভাবিত যন্ত্রে দুটি স্থির আয়না ব্যবহার করেন। এর মধ্যে একটি আয়না একটি ঘূর্ণায়মান চাকতি দ্বারা আংশিক ভাবে ঢাকা। আলো চাকতির দাঁতের এক দিক দিয়ে গিয়ে প্রতিফলিত হয়ে দাঁতের অপর দিক দিয়ে ফিরে আসে। ধরে নেওয়া হয়, আলোর এক বার গমনের মধ্যে চাকতিটি এক দাঁত পরিমাণ ঘুরে যায়। এই যন্ত্রের সাহায্যে ফিজো আলোর গতিবেগ সঠিক মানের ৫% বেশি পান। এই যন্ত্রে আলোর গতিপথে একটি জল ভর্তি নল রেখে জাঁ বার্নার্ড লিওঁ ফুকো দেখান যে বায়ুতে আলোর গতিবেগের তুলনায় জলে আলোর গতিবেগ কম। এই পরীক্ষা আইজাক নিউটনের আলোর কণাবাদী তত্ত্বকে নস্যাৎ করে। Ralph Baierlein (২০০১)। Newton to Einstein: the trail of light : an excursion to the wave-particle duality and the special theory of relativity। Cambridge University Press। পৃষ্ঠা 44; Figure 2.6 and discussion। আইএসবিএন 0-521-42323-6।  Abdul Al-Azzawi (২০০৬)। Photonics: principles and practices। CRC Press। পৃষ্ঠা 9। আইএসবিএন 0-8493-8290-4।  David Cassidy, Gerald Holton, James Rutherford (২০০২)। Understanding Physics। Birkhäuser। আইএসবিএন 0-387-98756-8। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Bruce H Walker (১৯৯৮)। Optical Engineering Fundamentals। SPIE Press। পৃষ্ঠা 13। আইএসবিএন 0-8194-2764-0।  Diagram showing the original experimental design found in the second volume of Foucalt's collected works: Volume Two - Recueil des travaux scientifiques de Léon Foucault 1878. Speed of Light (The Foucault Method) Light in moving media
২০১৩–১৪ নিউজিল্যান্ড ক্রিকেট দলের বাংলাদেশ সফর

নিউজিল্যান্ড জাতীয় ক্রিকেট দল ৪ অক্টোবর, ২০১৩ তারিখ থেকে ৬ নভেম্বর, ২০১৩ তারিখ পর্যন্ত বাংলাদেশ সফর করে। সফরে দলটি দু’টি টেস্ট, তিনটি একদিনের আন্তর্জাতিক ক্রিকেট ও একটি টুয়েন্টি২০ আন্তর্জাতিক খেলায় বাংলাদেশ জাতীয় ক্রিকেট দলের মুখোমুখি হয়। ১ ডেঙ্গু জ্বরের কারণে সাকিব আল হাসানের পরিবর্তে ইলিয়াস সানিকে দলে নেয়া হয়। ২ পায়ে আঘাতপ্রাপ্ত হওয়ায় শফিউল ইসলামের পরিবর্তে আল-আমিন হোসেনকে দলে অন্তর্ভুক্ত করা হয়। বৃষ্টির কারণে ১ম ও ২য় দিনের খেলা বন্ধ থাকে। নিউজিল্যান্ড টসে জয়ী হয়ে ব্যাটিংয়ের সিদ্ধান্ত নেয়। টেস্ট অভিষেক: মার্শাল আইয়ুব (বাংলাদেশ) ও কোরে জে এন্ডারসন, ইশ সোধি (নিউজিল্যান্ড) টেস্ট ক্রিকেটের ইতিহাসে একমাত্র খেলোয়াড় হিসেবে একই টেস্টে সোহাগ গাজী সেঞ্চুরি ও হ্যাট্রিক করেন। খেলায় উভয় দলের পক্ষ থেকে ২৭টি ছক্কা হাঁকানো হয় যা সর্বকালের রেকর্ডে যৌথভাবে প্রথম স্থান পেয়েছে। বাংলাদেশ টসে জয়ী হয়ে ব্যাটিংয়ের সিদ্ধান্ত নেয়। বৃষ্টির কারণে ১ম ও ২য় দিনের খেলা নির্ধারিত ওভারের আগেই শেষ হয় এবং ৫ম দিনের খেলা মাঠে গড়ায় নি। বাংলাদেশের পক্ষে আল-আমিন হোসেনের টেস্ট অভিষেক হয়। নিউজিল্যান্ড টসে জয়ী হয়ে ফিল্ডিংয়ের সিদ্ধান্ত নেয়। বৃষ্টির কারণে নিউজিল্যান্ডের ইনিংস ৮২/৩ (২০ ওভার)-এর পর স্থগিত করা হয়। সংশোধিত লক্ষ্যমাত্রা ৩৩ ওভারে ২০৬ নির্ধারণ করা হয়। এই ম্যাচে তৃতীয় বাংলাদেশী হিসেবে রুবেল হোসেন ওডিআই হ্যাটট্রিক করেন। বাংলাদেশ টসে জয়ী হয়ে ব্যাটিংয়ের সিদ্ধান্ত নেয়। বাংলাদেশের পক্ষে শামসুর রহমানের ওডিআই অভিষেক হয়। বাংলাদেশ টসে জয়ী হয়ে ফিল্ডিংয়ের সিদ্ধান্ত নেয়। নিউজিল্যান্ড টসে জয়ী হয়ে ব্যাটিংয়ের সিদ্ধান্ত নেয়। বাংলাদেশের পক্ষে আল-আমিন হোসেনের ও নিউজিল্যান্ডের পক্ষে আন্টন ডেভচিশের টি২০আই অভিষেক হয়। "New Zealand tour of Bangladesh, 2013/14 / Fixtures"। Cricinfo। সংগ্রহের তারিখ ৬ সেপ্টেম্বর ২০১৩।  "দুই বছর পর টেস্ট দলে রাজ্জাক"। প্রথম আলো। সংগ্রহের তারিখ ২ অক্টোবর ২০১৩।  "বাংলাদেশ সফরে দুই নতুন মুখ"। প্রথম আলো। সংগ্রহের তারিখ ১৯ সেপ্টেম্বর ২০১৩।  "Mortaza included for New Zealand ODIs"। ক্রিকইনফো। সংগ্রহের তারিখ ২৩ অক্টোবর ২০১৩।  Shakib down with dengue fever, Sunny called up Shafiul Islam ruled out of ODI series "Records / New Zealand in Bangladesh Test Series, 2013/14 / Most runs" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২২।  "Records / New Zealand in Bangladesh Test Series, 2013/14 / Most wickets" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২২।  "Records / New Zealand in Bangladesh ODI Series, 2013/14 / Most runs" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২২।  "Records / New Zealand in Bangladesh ODI Series, 2013/14 / Most wickets" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২২।  "Records / New Zealand in Bangladesh T20I Match, 2013/14 / Most runs" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২২।  "Records / New Zealand in Bangladesh T20I Match, 2013/14 / Most wickets" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২২।  ২০১৩-এ আন্তর্জাতিক ক্রিকেট ২০১৪ আইসিসি বিশ্ব টুয়েন্টি২০ ২০১৩-১৪ বাংলাদেশের ক্রিকেট মৌসুম ২০১৩-১৪ অস্ট্রেলিয়া ক্রিকেট দলের ভারত সফর ২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম দক্ষিণ আফ্রিকা ক্রিকেট দল
তিন-কিস্তি দাবা

তিন-কিস্তি দাবা একটি ভিন্ন ধরনের দাবা খেলা বিশেষ যেখানে কোন খেলোয়াড় তিন বার প্রতিপক্ষের রাজাকে কিস্তি দিলে জয়ী ঘোষিত হয়। আনাতোলি কারপভ এই খেলায় পারদর্শী। এই খেলার নিয়ম সাধারণ দাবার মতোই। কিন্তু এখানে কিস্তিমাত দ্বারা জয় ছাড়াও প্রতিপক্ষের রাজাকে তিন বার কিস্তি দিয়েও প্রতিপক্ষকে পরাজিত করা যায়। তিন-কিস্তি দাবা যেহেতু প্রতিপক্ষের রাজাকে মাত্র তিন বার কিস্তি দিলেই খেলা শেষ হয়ে যায়, সেহেতু সঠিক সময়ে নিজের গুটির বিসর্জন দিয়েও খেলায় জেতা যায়। যদি কোন খেলোয়াড় দুই বার কিস্তি দিয়ে দিতে পারে, তখন নিজের গুটির বিসর্জন দিয়েও শেষ কিস্তি দিয়ে খেলা শেষ করতে পারে। ১. e4 e6 ২. d4?? Bb4+ প্রথম কিস্তি ৩. c3 Bxc3+! দ্বিতীয় কিস্তি ৪. Nxc3 Qh4! (চিত্র). ০-১ সাদার পরাজয় স্বীকার, কারণ কোন অবস্থাতেই Qxf2+ বা Qxe4+ দ্বারা তৃতীয় কিস্তি আটকানো যাবে না। Pritchard, D. B. (২০০৭), The Classified Encyclopedia of Chess Variants, John Beasley, আইএসবিএন 978-0-9555168-0-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Scidb - a chess database supporting Three-check chess.
বাংলাদেশের রাষ্ট্রপতি আস্থা গণভোট, ১৯৭৭

বাংলাদেশের রাষ্ট্রপতি আস্থা গণভোট ১৯৭৭, বাংলাদেশে রাষ্ট্রপতি জিয়াউর রহমানের সময় ৩০শে মে ১৯৭৭ সালে অনুষ্ঠিত হয়। ভোটারদের কাছে জিজ্ঞেস করা হয়েছিল, আপনি কি রাষ্ট্রপতি মেজর জেনারেল জিয়াউর রহমানের (বীর উত্তম) প্রতি এবং তার দ্বারা গৃহীত নীতি ও কার্যক্রমের প্রতি আস্থাশীল? ভোটের ফলাফল ছিল, ৯৮.৯% হ্যাঁ এবং মোট ভোট সংগৃহীত হয়েছিল, ৮৮.১%। Nohlen, D, Grotz, F & Hartmann, C (2001) Elections in Asia: A data handbook, Volume I, p534 ISBN 019924958
বাংলাদেশের সামরিক শাসনের গণভোট, ১৯৮৫

বাংলাদেশের সামরিক শাসনের গণভোট ১৯৮৫, হুসেইন মুহাম্মদ এরশাদের সামরিক শাসনকে বৈধতা দেওয়ার জন্য ২১শে মার্চ ১৯৮৫ সালে অনুষ্ঠিত হয়। যিনি ১৯৮২ সালে নির্বাচিত সরকারের অধীনে সেনাপ্রধানের দায়িত্ব পালন কালে রাষ্ট্রক্ষমতা গ্রহণ করেন এবং প্রধান সামরিক প্রশাসক হিসেবে দেশ শাসন করেন। গণভোটে ভোটারদের কাছে জিজ্ঞেস করা হয়, আপনি কি রাষ্ট্রপতি এরশাদের গৃহীত নীতি সমর্থন করেন এবং আপনি কি চান, জাতীয় নির্বাচনের মাধ্যমে একটি নির্বাচিত সরকারের কাছে ক্ষমতা হস্তান্তরের পূর্ব পর্যন্ত তিনি তার প্রশাসন পরিচালনা করবেন? ফলাফল ছিল ৯৪.৫% হ্যাঁ এবং মোট ৭২.২% ভোট সংগৃহীত হয়েছিল। বিরোধীরা গণভোটের দিন সাধারণ ধর্মঘটের আয়োজন করেন এবং ফলাফল পূর্ব নির্বারিত বলে ঘোষণা করেন। Nohlen, D, Grotz, F & Hartmann, C (2001) Elections in Asia: A data handbook, Volume I, p534 ISBN 019924958
ফ্রান্‌ৎস বপ

ফ্রান্‌ৎস বপ (জার্মান: Franz Bopp) (১৪ই সেপ্টেম্বর, ১৭৯১—২৩শে অক্টোবর, ১৮৬৭) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক গবেষণার একজন অগ্রপথিক ছিলেন। এ বিষয়ে তিনি বিপুল কাজ করেন। বপ সংস্কৃত ভাষা শিক্ষার জন্য ১৮১২ সালে প্যারিসে যান এবং সেখানে দীর্ঘ ৫ বছর তিনি ভাষাটি অধ্যয়ন করেন। ১৮১৬ সালে তার প্রথম বই প্রকাশিত হয়, যার শিরোনাম ছিল Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache ("গ্রিক, লাতিন, পারসিক ও জার্মানীয় ভাষার সাথে সংস্কৃত ভাষার ক্রিয়ারূপ ব্যবস্থার তুলনা")। ১৮২৭ সালে তিনি তার দ্বিতীয় বই প্রকাশ করেন, যার শিরোনাম ছিল Ausführliches Lehrgebäude der Sanskritsprache ("সংস্কৃত ভাষার কাঠামোর বিশদ বিবরণ")। বপের সর্বপ্রধান গবেষণাকর্ম ছিল Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen (সংস্কৃত, অবেস্তা, গ্রিক, লাতিন, লিথুয়ানীয়, প্রাচীন স্লাভোনীয়, গোথিক ও জার্মান ভাষার তুলনামূলক ব্যাকরণ)। এটি তিনি প্রায় বিশ বছর ধরে ছয়টি খণ্ডে প্রকাশ করেন (১৮৩৩, ১৮৩৫, ১৮৪২, ১৮৪৭, ১৮৪৯, ১৮৫২)। Angela Esterhammer (ed.), Romantic Poetry, Volume 7, John Benjamins Publishing, 2002, p. 491. Hadumod Bussmann, Routledge Dictionary of Language and Linguistics, Routledge, 1996, p. 85.
কাজী নজরুল বিশ্ববিদ্যালয়

কাজী নজরুল বিশ্ববিদ্যালয় হলো পশ্চিমবঙ্গের আসানসোল মহানগরীর একটি সরকারি বিশ্ববিদ্যালয়। এই বিশ্ববিদ্যালয়টি কবি কাজী নজরুল ইসলামের নামে নামাঙ্কিত। ২০১২ সালে এই বিশ্ববিদ্যালয়টি প্রতিষ্ঠিত হয়। পশ্চিম বর্ধমান জেলার মোট ২১টি সরকারি ও বেসরকারি কলেজ এই বিশ্ববিদ্যালয়ের অধীনস্থ। বিশ্ববিদ্যালয়ের প্রথম উপাচার্য ছিলেন অনুরাধা মুখোপাধ্যায়। ২০১৬ সালে মুখ্যমন্ত্রী মমতা বন্দ্যোপাধ্যায় আসানসোলে অবস্থিত কাজী নজরুল বিশ্ববিদ্যালয়ের অধীনে একটি খনি, খনিজ ও ধাতুবিদ্যার শিক্ষাকেন্দ্র খোলার অনুমতি দেন ও ৭ একর জমি প্রদান করেন বিদ্যালয়টির জন্য। এই বিদ্যালয় থেকে বিটেক, এমটেক, ডিপ্লোমা ও পিএইচডি ডিগ্রি প্রদান করা হয়। কাজী নজরুল বিশ্ববিদ্যালয়ের কেন্দ্রীয় গ্রন্থাগারটি ২০১৩ সালে প্রতিষ্ঠিত হয়। এটি বিদ্যাচর্চা ভবনের নিচতলায় একটি সুবিধাজনক স্থানে অবস্থিত। বইগুলি ডিউই দশমিক শ্রেণিবিভাগ অনুসারে শ্রেণিবদ্ধ করা হয়েছে। সব বই বারকোড যুক্ত করা হয়। অধিভুক্ত কলেজের শিক্ষার্থীরাও কেন্দ্রীয় গ্রন্থাগারে প্রবেশ করতে পারবে। বইয়ের সংগ্রহে বাংলা সাহিত্য, ইংরেজি সাহিত্য, বিশুদ্ধ বিজ্ঞান, শিল্পকলা, ইতিহাস ও সামাজিক বিজ্ঞান, ভাষা ইত্যাদির বিস্তৃত বিষয়ের নথি অন্তর্ভুক্ত রয়েছে।বিশ্ববিদ্যালয়ের গ্রন্থাগারে ২০ হাজারের বেশি বইয়ের মূল্যবান সংগ্রহ রয়েছে। "পশ্চিমবঙ্গের কাজী নজরুল বিশ্ববিদ্যালয়কে রাজ্য বিশ্ববিদ্যালয় হিসেবে প্রতিষ্ঠা করা" (পিডিএফ)। ইউজিসি। ২২ জুন ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "কেন্দ্রের অনুমোদন পেল কাজী নজরুল বিশ্ববিদ্যালয় (২৫০-৩০০)"। এই সময়। ১২ জুলাই ২০১৯। সংগ্রহের তারিখ ১৬ জুন ২০২২।  "নতুন প্রতিষ্ঠান 2019-20 এর জন্য এআইসিটিই-র অনুমোদনের চিঠি" (পিডিএফ)। এআইসিটিই। ৩০ এপ্রিল ২০১৯। ১ মার্চ ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "এনআইআরএফ 2022" (পিডিএফ)। কাজী নজরুল বিশ্ববিদ্যালয়। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ন্যাক স্বীকৃতি গ্রেড শীট"। ন্যাক। ৭ সেপ্টেম্বর ২০২১। ৩০ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Private education Bill passed amidst Opposition walkout"। The Statesman। ৬ জুলাই ২০১২। ২০ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  "Bill passed to set up private varsity"। Asian Age। ৭ জুলাই ২০১২। ১১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  "Anuradha Mukherjee appointed as new vice-chancellor of Kazi Nazrul Islam University"। Times of India। ২৪ নভেম্বর ২০১২। ১২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১২।  "West Bengal set for mining institute in Asansol" [পশ্চিমবঙ্গের খনি ইনস্টিটিউটের জন্য প্রস্তুত]। দ্য টাইমস অব ইন্ডিয়া নভেম্বর ৩, ২০১৬, ০৪:১২ আইএসটি (ইংরেজি ভাষায়)।  "Central Library"। সংগ্রহের তারিখ ৯ মে ২০২২।  ওয়েবসাইট
রাজাবাজার সায়েন্স কলেজ

রাজাবাজার সায়েন্স কলেজ বা ইউনিভার্সিটি কলেজ অফ সায়েন্স অ্যান্ড টেকনোলজি হল কলকাতা বিশ্ববিদ্যালয়ের প্রধান চারটি শিক্ষাপ্রাঙ্গনের একটি। এটির পোষাকি নাম রাসবিহারী শিক্ষাপ্রাঙ্গন। এটি ১৯১৪ সালে স্থাপিত হয়। কলকাতার রাজাবাজারে, আচার্য প্রফুল্ল চন্দ্র রায় রোডের পাশে এটি অবস্থিত। বিশ্ববিদ্যালয়ের স্নাতকোত্তর বিজ্ঞান বিভাগগুলি এই কলেজে অবস্থিত। ইঞ্জিনিয়ারিং ও প্রযুক্তি বিভাগগুলিও এই শিক্ষাপ্রাঙ্গনেই অবস্থিত। কলকাতা বিশ্ববিদ্যালয় শহীদ ক্ষুদিরাম শিক্ষাপ্রাঙ্গন University College of Science, Technology & Agriculture caluniv-ucsta.net. Retrieved 3 December 2012 CU information brochure for MSc, BTech ওয়েব্যাক মেশিনে আর্কাইভকৃত ২৬ এপ্রিল ২০১২ তারিখে caluniv-ucsta.net. Retrieved 5 December 2012 Rashbehari Siksha Prangan ওয়েব্যাক মেশিনে আর্কাইভকৃত ২২ আগস্ট ২০১৫ তারিখে caluniv.ac.in. Retrieved 3 December 2012 University College of Science, Technology & Agriculture (UCSTA)
২০০৬-০৭ স্কটল্যান্ড ক্রিকেট দলের বাংলাদেশ সফর

স্কটল্যান্ড জাতীয় ক্রিকেট দল ২টি একদিনের আন্তর্জাতিক ম্যাচ খেলার জন্য ২০০৬ সালে ১৫-১৭ ডিসেম্বর বাংলাদেশ সফর করে। সফরে একটি প্রস্তুতিমূলক ম্যাচসহ বাকি ২টি একদিনের আন্তর্জাতিক ম্যাচেই স্কটল্যান্ড পরাজিত হয়। * দেওয়াল্ড নেলকে দলে নেয়া হয় কিন্তু সফর শুরু করার আগে প্রত্যাহার করা হয়। বাংলাদেশ ক্রিকেট বোর্ড একাডেমি টসে জয়ী হয় এবং ব্যাট করার সিদ্ধান্ত নেয়। ম্যাচের সময় বাংলাদেশ ক্রিকেট বোর্ড একাডেমি ১২ জন খেলোয়াড় ব্যবহার করে এবং স্কটল্যান্ড ১৩ জন খেলোয়াড় ব্যবহার করে, ইনিংস প্রতি ১১ জন। বাংলাদেশ টসে জয়ী হয় এবং ফিল্ডিং সিদ্ধান্ত নেয়। স্কটল্যান্ডের পক্ষে গ্লেন রজার্সের ওডিআই অভিষেক হয়। স্কটল্যান্ড টসে জয়ী হয় এবং ফিল্ডিং সিদ্ধান্ত নেয়। স্কটল্যান্ডের পক্ষে মাজিদ হকের ওডিআই অভিষেক হয়। Bangladesh Squad for the two ODIs at Cricinfo Scotland Squad for the two ODIs at Cricinfo
ইটনের ল্যাঞ্জাহাঁস

ইটনের ল্যাঞ্জাহাঁস (বৈজ্ঞানিক নাম: Anas eatoni) Anatidae (অ্যানাটিডি) গোত্র বা পরিবারের অন্তর্গত Anas (আনুস) গণের অন্তর্ভুক্ত এক প্রজাতির বড় আকারের হাঁস। পাখিটি শুধুমাত্র ভারত মহাসাগরের কার্গেলেন ও ক্রোজেট দ্বীপেই দেখা যায়। প্রজাতিটির দু'টি উপপ্রজাতি রয়েছে: A. eatoni eatoni (কার্গেলেন ল্যাঞ্জাহাঁস) and A. eatoni drygalskii (ক্রোজেট ল্যাঞ্জাহাঁস)। কার্গেলেন দ্বীপের শুধুমাত্র উপকূলীয় অঞ্চলে এদের দেখা মেলে, যা দ্বীপের মোট ভূমির মাত্র ২০ শতাংশ। eatoni উপপ্রজাতিটিকে ১৯৫০ ও ১৯৬০ এর দশকে আমস্টারডাম দ্বীপে অবমুক্ত করা হলেও '৭০-এর দশকে এদের কোন অস্তিত্ব খুজে পাওয়া যায় নি। ইটনের ল্যাঞ্জাহাঁসের বৈজ্ঞানিক নামের অর্থ ইটনের হাঁস (লাতিন: anus = হাঁস, eatoni = ইটনের, প্রখ্যাত ব্রিটিশ প্রকৃতিবিদ আলফ্রেড অ্যাডমন্ড ইটনের নামানুসারে)। সারা পৃথিবীতে মাত্র ১ হাজার ৬০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে। মূলত দ্বীপ দু'টিতে অবমুক্ত করা বিড়ালের কারণে এ প্রজাতিটি এখন হুমকির সম্মুখীন। "Anas eatoni"। The IUCN Red List of Threatened Species। ২৫ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।  Ogilvie, M.; Young, S. 1998. Photographic handbook of the wildfowl of the world. New Holland, London. "Eaton's Pintail Anas eatoni"। BirdLife International। ২০১৫-০৯-২৬ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।  পাখি প্রবেশদ্বার ARKive, ইটনের ল্যাঞ্জাহাঁস বিষয়ক আরও তথ্য, আলোকচিত্র ও ভিডিও।
অলিম্পিক সনদ

অলিম্পিক সনদ হল অলিম্পিক গেমস পরিচালনা করার জন্য সাধারণ নিয়ন কানুন, দিকনির্দেশনা ও আইনের সমষ্টি। এই সনদ সর্বশেষ ২০১১ সালের ৮ জুলাই হালনাগাদ করা হয়েছে। আন্তর্জাতিক অলিম্পিক কমিটি এই সনদ অনুসারে অলিম্পিক গেমসের সমস্ত বিষয়বস্তু নিয়ন্ত্রণ করে থাকে। অলিম্পিক সনদ ফরাসি ও ইংরেজি এই দুটি ভাষায় লিখা রয়েছে। যদি কখনও দুটি ভাষায় মধ্যে আর্থগত দ্বন্দ্ব্বের সৃষ্টি হয় তাহলে ফরাসি ভাষার অর্থকেই চূড়ান্ত বলে ধরা হবে। অলিম্পিকের ইতিহাসে শুরু থেকেই সব ধরনের বিতর্কের সমাধান করা হয়েছে এই অলিম্পিক সনদের আইন অনুসারে। অলিম্পিক সনদের মূলত তিনটি উদ্দেশ্য অলিম্পিকের জন্য একটি মূলনীতি ঠিক করা ও এর মর্যাদা রক্ষা করা। আইওসি আইন হিসেবে কাজ করা। আইওসির প্রধান অঙ্গসংস্থাগুলোর কার্যপ্রনালী, ক্ষমতা ও বাধ্যবাধকতা ঠিক করা। অলিম্পিক সনদ পাঁচটি চ্যাপ্টার ও ৬১ টি আর্টিকেলের নিয়ে গঠিত। এই চ্যাপ্টার ও আর্টিকেলগুলি অলিম্পিক গেমস সংক্রান্ত সকল নিয়ম কানুন ও বিভিন্ন আইনের সমন্বয়ে গঠিত হয়েছে। অলিম্পিক সংশ্লিষ্ট সকলেই এই সনদ মেনে চলতে বাধ্য থাকে এবং অলিম্পিক কংগ্রেসেরর মাধ্যমেই কেবল সনদে পরিবর্তন আনা যায়। এই সনদ অলিম্পিক আন্দোলন এবং অলিম্পিক গেমসের পরিচালনা, নিয়ন্ত্রণ ও উৎসাহ প্রদানের মাধ্যমে অলিম্পিক গেমস রক্ষায় সাহায্য করে থাকে। অলিম্পিক সনদের অন্যতম মূল উপাদানগুলো হলঃ চ্যাপ্টার ১- অলিম্পিক আন্দোলন ও এর কার্যপ্রনালী চ্যাপ্টার ৩- আন্তর্জাতিক ফেডারেশ সমূহ চ্যাপ্টার ৪- জাতীয় অলিম্পিক কমিটি চ্যাপ্টার ৫- অলিম্পিক গেমস অলিম্পিক সনদের বর্তমান রূপ(পিডিএফ) অলিম্পিক সনদ ২০১১-ইংরেজি (পিডিএফ) ২০০৭ সালের অলিম্পিক সনদ (পিডিএফ) ওয়েব্যাক মেশিনে আর্কাইভকৃত ২৩ জুলাই ২০১১ তারিখে অলিম্পিক সনদের দাফতরিক সারমর্ম অলিম্পিক সনদে খুঁজুন
পাতি সরালি

পাতি সরালি (বৈজ্ঞানিক নাম: Dendrocygna javanica), ছোট সরালি, সরালি বা গেছো হাঁস Anatidae (অ্যানাটিডি) গোত্র বা পরিবারের অন্তর্গত Dendrocygna গণের অন্তর্ভুক্ত সুলভ এক প্রজাতির হাঁস। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। পাতি সরালির বৈজ্ঞানিক নামের অর্থ জাভার বৃক্ষবাসী হাঁস (গ্রিক: dendron = বৃক্ষ, cygnus = হাঁস;লাতিন: javanica = জাভা দ্বীপের অধিবাসী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫৬ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। স্বভাবে এরা নিশাচর; রাতে খাবারের সন্ধানে চরে বেড়ায়। এছাড়া দিনে জলমগ্ন ধানক্ষেত ও বড় জলাশয়ের আশেপাশে দলবদ্ধভাবে বিচরণ করে। এরা গাছের ডালে চড়ে বসতে পারে এবং কখনো কখনো গাছের গর্তে বাসা করে। এদের দেহ বাদামি ও গলা লম্বা। এদের ডানা যথেষ্ট চওড়া আর ওড়ার সময় শিষের মত শব্দ উৎপন্ন করে। বড় সরালির মত এর লেজের গোড়া হালকা নয়, খয়েরি রঙের। "Dendrocygna javanica"। The IUCN Red List of Threatened Species। ১৫ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ১১৪। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ১৩–১৪।  "Lesser Whistling-duck, Dendrocygna javanica"। BirdLife International। ২০১৫-১০-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।  পাখি প্রবেশদ্বার উইকিমিডিয়া কমন্সে পাতি সরালি সংক্রান্ত মিডিয়া রয়েছে। ডাক[স্থায়ীভাবে অকার্যকর সংযোগ] the Internet Bird Collection, আলোকচিত্র ও ভিডিও।
নোয়াপাড়া মেট্রো স্টেশন

নোয়াপাড়া হল কলকাতা মেট্রোর বৃহত্তম স্টেশন। ২০১৩ সালের ১০ জুলাই অল্প কয়েকটি পরিষেবা সহ এই স্টেশনটি চালু করা হয়। এখানে ১৮২ মিটার দৈর্ঘ্যের চারটি প্ল্যাটফর্ম রয়েছে (কলকাতা মেট্রোর অন্যান্য স্টেশনে সাধারণত দুটি করে প্ল্যাটফর্ম থাকে)। এই স্টেশনের মাধ্যমে বরানগর, সিঁথি, টবিন রোড, দমদম ক্যান্টনমেন্ট ও দুর্গানগরের সঙ্গে কলকাতার অন্যান্য অঞ্চলের যোগাযোগ রক্ষিত হচ্ছে। স্টেশনটি তিন তলা। এখানে ছয়টি চলমান সিঁড়ি আছে ও ৪টি এলিভেটর আছে। এছাড়া নিরাপত্তার জন্য ৩১টি সিসিটিভি আছে। এই স্টেশনের পাশেই কলকাতা মেট্রোর একটি কারশেড আছে। কারশেডটির মোট আয়তন ১৪৭ একর। এর মাধ্যমে মেট্রো রেকগুলির রক্ষণাবেক্ষণ করা হয়। নোয়াপাড়া মেট্রো স্টেশন কলকাতা মেট্রোর লাইন ১-এর উপর উত্তোলিত ভাবে অবস্থিত। স্টেশনটি তিনটি স্তরে বিন্যস্ত রয়েছে। এই তিনটি স্তর হল ভূমি স্তর (রাস্তায় স্তর), এল১ বা দ্বিতীয় স্তর এবং এল২ বা তৃতীয় স্তর। ভূমি স্তরে স্টেশনের প্রবেশ পথের শুরু এবং প্রস্থান পথের শেষ হয়। দ্বিতীয় স্তর বা এল১ বা মধ্যবর্তী তলাতে মূলত টিকিট পরীক্ষা ও টিকিট ক্রয়ের ব্যবস্থা রয়েছে। তৃতীয় স্তর বা এল২ বা শেষ স্তরে ৪ টি প্ল্যাটফর্ম এবং ৪ টি রেল ট্র্যাক রয়েছে।  লাইন ১   লাইন ৪  এটি ভারতের প্রাচীনতম এবং বৃহত্তম মেট্রো ডিপো। এটি কলকাতা মেট্রো লাইন ১-এর জন্য ব্যবহৃত হয় এবং ভবিষ্যতে কলকাতা মেট্রো লাইন ৪-এর জন্য ব্যবহৃত করা হবে। এই ডিপো একসাথে সর্বোচ্চ ৪০ টি রাক ধারণ করতে পারে। নতুন প্রাপ্ত রেকগুলিও এখানে পরীক্ষা করা হয় এবং পুরানোগুলি এখানে রাখা হয়। ডিপোটি কলকাতা কর্ড লাইনের সাথে সংযুক্ত, যাতে নতুনভাবে তৈরি রাকগুলি সরাসরি ভারতীয় রেলের ইঞ্জিন ব্যবহার করে ডিপোতে আনা যায়। ইতিহাস এটি ১৯৮৪ সালে খোলা হয়। এর আগে এটি রেলওয়ে ইয়ার্ড হিসাবে ব্যবহৃত হত এবং একটি ট্র্যাক টেক্সমাকো রেল ও প্রকৌশল উৎপাদনের ইউনিট পর্যন্ত বিস্তৃত ছিল। কলকাতা মেট্রোর স্টেশনগুলির তালিকা Gupta, Jayanta (২১ নভেম্বর ২০১২)। "March 2013 date for Noapara Metro"। Times of India। ৪ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ মে ২০১৩।  Gupta, Jayanta (২৫ মে ২০১৩)। "Noapara metro opening expected by month's end"। Times of India। ১৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ মে ২০১৩।  Banerjee, Tamaghna (১১ মার্চ ২০১৩)। "Noapara Metro from April"। The Telegraph। সংগ্রহের তারিখ ৩০ মে ২০১৩।  Chakroborty, Ajanta (২৫ ডিসেম্বর ২০১২)। "From April, fly to Naoapara from Garia in 54 mins flat"। Times of India। ১৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ মে ২০১৩।